मुनेश बोलीं- मेरी कुर्सी पर बैठकर निगम चलाने की बात करने वाले वर्मा, बंधक कैसे?; वे बेखौफ.. भ्रष्ट अफसर
जयपुर नगर निगम हेरिटेज में विवाद लगातार बढ़ता जा रहा है। एडिशनल कमिश्नर राजेंद्र वर्मा द्वारा दर्ज कराइ गई की FIR के बाद अब मेयर मुनेश गुर्जर और कांग्रेसी पार्षदों ने वर्मा के खिलाफ आर-पार की लड़ाई का ऐलान कर दिया है। शुक्रवार को नगरBoli- His corruption will be exposed, FIR lodged under conspiracy
जयपुर नगर निगम हेरिटेज में विवाद लगातार बढ़ता जा रहा है। एडिशनल कमिश्नर राजेन्द्र वर्मा के FIR दर्ज कराने के बाद मेयर मुनेश गुर्जर और कांग्रेस पार्षदों ने आर-पार की लड़ाई का ऐलान कर दिया है।
शुक्रवार को नगर निगम हेरिटेज में कांग्रेसी पार्षदों के साथ एक बैठक के बाद मेयर मुनेश ने कहा कि राजेन्द्र वर्मा ने सोची समझी साजिश के तहत चुनिंदा पार्षदों को टारगेट किया है। इसलिए मैं चाहती हूं कि इस पूरे मामले की निष्पक्ष जांच हो। ताकि वर्मा के घोटालों की पोल खुले और उनकी असलियत का सभी को पता चल सके।
मेयर ने कहा कि मैंने वर्मा के भ्रष्टाचार की जानकारी स्वायत्त शासन मंत्री शांति धारीवाल तक पंहुचा दी है। जिसके बाद उन्होंने इस मामले की जांच शुरू कर दी है। मुझे उम्मीद है कि जांच में नगर निगम में हुए भ्रष्टाचार के कारणों का पता चलेगा।
इसके साथ ही दोषी पाए जाने वाले अधिकारियों पर सख्त से सख्त कार्रवाई की जाएगी। इसके साथ ही स्वायत्त शासन मंत्री इस मामले की जानकारी मुख्यमंत्री तक भी पहुंचाएंगे। जहां से हमें निष्पक्ष न्याय की पूरी उम्मीद है।
चुनिंदा पार्षदों के खिलाफ शिकायत दी 
मेयर मुनेश गुर्जर ने कहा कि जब राजेन्द्र वर्मा के खिलाफ 51 पार्षदों ने पत्र लिखा तो उस वक्त भी सभी पार्षद उनसे बात कर रहे थे। लेकिन, उन्होंने सबके खिलाफ नहीं बल्कि सिर्फ चुनिंदा पार्षदों के खिलाफ शिकायत दर्ज करवाई है। मुझे लगता है कि हम लोग जनता की आवाज उठा रहे थे, इसलिए उन्हें अखर रहे थे। 
राजेन्द्र वर्मा बेखौफ, वे तो निगम चलाने की बात करते हैं: मेयर
वैसे भी जिन वीडियो के आधार पर हमारे खिलाफ शिकायत की गई है। उनमें साफ दिख रहा है कि राजेन्द्र वर्मा बेखौफ हम सबके बीच बैठ हंस रहे हैं। वे हमारा वॉशरूम यूज कर रहे थे और मंत्री जी से बात कर रहे थे।
इतना ही नहीं वे मेरी सीट पर बैठ कर नगर निगम को चलाने की बात कह रहे थे। वैसे भी जो महापौर की कुर्सी पर बैठ सकता है वह बंधक नहीं हो सकता।
उन्होंने कहा कि राजेन्द्र वर्मा के आने के बाद नगर निगम की व्यवस्था बद से बदतर हो चुकी है, मानसून दस्तक दे चुका है। लेकिन, अब तक नाला सफाई जैसा काम भी पूरा नहीं हुआ है। वर्मा धरातल पर काम ही नहीं करना चाहते थे।
बल्कि, वह सिर्फ कुर्सी पर बैठकर फाइलों को रोक भ्रष्टाचार करना चाहते हैं। इसलिए हमें उनके खिलाफ लड़ाई लड़नी पड़ रही है। क्योंकि जनता ने हमें चुन कर भेजा है। ताकि हम जनता की समस्याओं का समाधान कर सकें।
बीजेपी दे रही मामले को तूल
वहीं बीजेपी के आरोपों पर भी मेयर मुनेश ने बात की। उन्होंने कहा कि नगर निगम ग्रेटर में हुआ विवाद हेरिटेज विवाद से पूरी तरह अलग है। हमारी कोई पर्सनल लड़ाई नहीं बल्कि हम भ्रष्टाचार के खिलाफ लड़ रहे हैं। बीजेपी के नेता बेवजह इस मामले को तूल देने की कोशिश कर रहे हैं।